31/08/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 25 de agosto do 2020 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Santa Comba (expediente-e.: IN407A 2020/60-1)

Expediente-e.: IN407A 2020/60-1. Promotora: Electra de Santa Comba, S. L. Denominación da instalación: repotenciación da LAMT. ao CT. Mourelle, LAMT. ao CT. Tarroal e reforma dos CT. de Mourelle, Montouto e Tarroal, nos lugares de Mourelle, Montouto, A Illa e Tarroal. Concello: Santa Comba. FEITOS 1 O 20 de marzo do 2020, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica.2 O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3 Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, Augas de Galicia-Consellería de Infraestruturas e Mobilidade; o Concello de Santa Comba e Telefónica de España, S. A. A empresa promotora manifestou a súa conformidade co condicionado establecido por Telefónica. A día de hoxe, non consta no expediente resposta dos organismos afectados, isto é, Augas e o concello, á solicitude nin á reiteración do condicionado solicitado.4 Os servizos técnicos da xefatura territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1 A Lei 24/2013, do 26 de decembro, do sector eléctrico.2 O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3 O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4 O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.5 O Real decreto 842/2002, do 2 de agosto, polo que se aproba o Regulamento electrotécnico para baixa tensión.6 A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 7 As características técnicas da instalación son as que a seguir se describen: • Repotenciación da LMT. ao CT. Mourelle (expediente: 27.949) de media tensión a 20 kV mediante a instalación de conductor forrado CCX 47‐AL1/8‐ST1A 20 kV, coa orixe no apoio número 21 tipo HVH 3.500/15 da LMT. Santa Catalina‐Portocarreiro (expediente:27.949) e remate nun novo apoio HVH 2000/15 (substituíndo ao actual pórtico) onde se instala o CT. Mourelle, cunha lonxitude de 584 metros. • Centro de transformación intemperie Mourelle con transformador tipo 100/24B2‐YZn11 cunha potencia de 100 kVA, con dieléctrico a base de aceite biodegradable, elemento de protección e corte ISODIS, cadro de baixa tensión con 4 saídas BTVC e armario de telemedida. • Substitución do actual pórtico apoio número 28 por un apoio HVH 1600/15 do centro de transformación intemperie Montouto (expediente:27.949) e instalación dun transformador tipo 100/24B2‐YZn11 cunha potencia de 100 kVA, con dieléctrico a base de aceite biodegradable, elemento de protección e corte ISODIS, cadro de baixa tensión con 4 saídas BTVC e armario de telemedida. • Repotenciación da LMT. ao CT. Tarroal (expediente: IN407A 2004/418) de media tensión 20 kV instalando condutor forrado CCX 47‐AL1/8‐ST1A 20 kV, coa orixe no apoio número 47 tipo HV 1.600R15 da LMT. Santa Catalina‐Portocarreiro (expediente:27.949) e remate no apoio número 8 existente HV‐1000R15 onde se instala o CT. Tarroal, cunha lonxitude de 771 metros. Ao CT. Tarroal se lle muda o aceite mineral por un novo dieléctrico a base de aceite biodegradable (líquido K). 8 No expediente consta un informe favorable dos servizos técnicos desta xefatura territorial. De acordo con todo o indicado, RESOLVO 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: – As declaracións de conformidade relativas ao material ou equipamento, e as certificacións ou homologacións, se procede. – Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Emprego e Industria, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 25 de agosto do 2020 Isidoro Martínez Arca Xefe territorial da Coruña